จงบอกความหมายของคำต่อไปนี้: แก้ว
คำว่า แก้ว มีความหมายตามชนิดของคำได้ดังต่อไปนี้
- คำนาม มีความหมายได้ว่า หินแข็งใส แลลอดเข้าไปข้างในได้ ได้แก่จำพวกเพชรพลอย ของที่ทำเทียมให้มีลักษณะอย่างแก้ว / ของที่ได้จากการใช้ทรายขาว เป็นส่วนประกอบสำคัญมาหลอมกับสารที่มีสมบัติเป็นด่าง เช่น ออกไซด์ของโซเดียม ออกไซด์ของแคลเซียม แล้วมีลักษณะอย่างแก้ว / ภาชนะชนิดหนึ่งทำด้วยแก้ว พลาสติก ฯลฯ สำหรับใส่น้ำกิน เป็นต้น  / ใช้เรียกของใสบางชนิด / โดยปริยายหมายถึงสิ่งที่เคารพนับถือยิ่ง มีค่ามาก, เป็นที่รัก หรือดีเยี่ยม / ชื่อนกปากงุ้มเป็นขอในวงศ์ Psittacidae ตัวสีเขียว ปากมีหลายสี เช่น แดง เหลือง อยู่รวมกันเป็นฝูง กินเมล็ดพืช และผลไม้ ในประเทศไทยมีหลายชนิด, นกแก้ว / ชื่อตัวหนอนซึ่งเป็นตัวอ่อนของผีเสื้อ ตามลำตัวมีขนน้อยและมักเป็นขนสั้น ๆ ผิวลำตัวเป็นมันเลื่อมคล้ายแก้ว มีสีสันต่าง ๆ กัน บางชนิดสีเขียว เขียวปนเหลือง และบางชนิดมีลายเป็นดวง ๆ บางชนิดจะปล่อยสารใสคล้ายแก้วเห็นเป็นทางเมื่อเคลื่อนผ่านไป, หนอนแก้ว / ชื่อปลาทะเลพวกปลาจวดชนิด  ในวงศ์ Sciaenidae ลำตัวยาวเรียว ปากเล็ก ทู่ ฟันเล็ก ครีบหางแหลม ก้านครีบก้นมีขนาดเล็ก เกล็ดในแนวเส้นข้างตัวขยายใหญ่และนูนเป็นสัน ลำตัวสีเทา ใกล้สันท้องมีสีเงินคล้ายปลาจวดชนิดอื่น ยาวได้ถึง 1 เมตร, ปลาแก้ว / ชื่อไม้พุ่มหรือไม้ต้นขนาดกลางชนิด  ในวงศ์ Rutaceae ขึ้นตามป่าดิบ กิ่งก้านสีขาว ใบสีเขียวสดเป็นมัน ดอกสีขาว กลิ่นหอม เนื้อไม้แข็งใส เหนียว มีลาย ใช้ทำด้ามมีดและไม้ถือ / ชื่อมะม่วงพันธุ์หนึ่งของชนิด  นิยมกินดิบ ๆ หรือดอง / ชื่อส้มชนิด  ในวงศ์ Rutaceae, ส้มแก้ว 
- คำลักษณนาม มีความหมายได้ว่า ใช้กับเครื่องดื่มที่บรรจุในภาชนะอย่างแก้ว